  Наталья Тетерина Балезино ёросысь Маркогурт (Эркешево) шоръёзо школаез тупатытозь пиналъёс бускель Люк каргуртын дышетскозы. Со сярысь Удмуртиысь дышетонъя но тодосъя министерстволэн пресс-службаез ивортэ. Кызьы шуэмын ивортонын, 4-тӥ инвожоысен Маркогуртысь дышетсконнилэн лицензиезлэн ужез дугдытэмын, малы ке шуоно ужъюрт санитарно-эпидемиологической куронъёслы уг тупа. Дышетонэз азьланьтон понна отысь сиськонниез выльдоно но школалэсь юртсэ тупатоно. Югдур огдырлы. Сиськонниез выльдэм но юртэз тупатэм бере Роспотребнадзорысь ӧнерчиос умой пумкылъян лэсьтӥзы ке, пиналъёс нош ик асьсэ школаязы ветлозы Светлана Болотникова, Удмуртиысь дышетонъя но тодосъя министрТупатон ужъёслэн быдӟалазы но радлыкез туннэ нуналлы юнматэмын ни.  Лицензилэсь ужзэ дугдытон выль дышетскон арез кутскон вылын уз шӧдӥськы. Маркогуртысь пиналъёсты нуналлы быдэ 13 иськеме Люк каргуртысь шоръёзо школае нуллозы. Ватсалом, Балезино ёрос администраци ивортэмъя, Маркогуртысь дышетсконниез тупатон ужъёс 2018-тӥ арын толсуре йылпумъяськозы. Тегъёс: Дышетон Балезино Удмуртия пиналъёс школаос Дышетонъянотодосъяминистерство  